**Mór Városi Önkormányzat Polgármestere**

**24/2020. (IV.29.) határozata**

**a VOLÁNBUSZ Zrt. által Mór területén végzett 2019.évi helyi közszolgáltatási tevékenységre vonatkozó beszámolóról**

A Kormány által 40/2020. (III. 11.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

1. A VOLÁNBUSZ Zrt. által készített Mór város 2019. évi helyi közszolgáltatási tevékenységéről szóló beszámolót a melléklet szerint megismertem és elfogadtam.

2. A 2019. év vonatkozásban a VOLÁNBUSZ Zrt. által készített 2019. november 8-i keltezésű „Tájékoztató Mór város autóbusz közlekedésének 2019. évi várható eredményéről” tárgyú előterjesztésben meghatározott 4.163 eFt összegű önkormányzati támogatás a 2020. évi költségvetésben rendelkezésre áll. További támogatást az önkormányzat nem nyújt.

3. Felkérem a Pénzügyi Iroda vezetőjét, hogy a 2020. évi költségvetésben rendelkezésre álló 2. pontban meghatározott forrás átutalása érdekében a szükséges intézkedéseket tegye meg.

Határidő: 2020. 05.15.

Felelős: jegyző (Pénzügyi Iroda)

Fenyves Péter Dr. Kovács Zoltán

polgármester jegyző

24/2020. (IV.29.) határozat melléklete



**VOLÁNBUSZ KÖZLEKEDÉSI ZÁRTKÖRŰEN MŰKÖDŐ RÉSZVÉNYTÁRSASÁG**

2019. évi beszámoló

Mór Város részére

az autóbusszal végzett helyi személyszállítás

közszolgáltatási tevékenységére vonatkozóan

Budapest, 2020. március 27.

**Ungvári Csaba** **Kameniczky Ákos**

**üzemeltetési vezérigazgató-helyettes** **forgalmi és kereskedelmi igazgató**

TARTALOMJEGYZÉK

[1. Vezetői összefoglaló, cégbemutatás 6](#_Toc34757860)

[2. Forgalomellátás mennyiségi bemutatása 7](#_Toc34757861)

[*2.1* Az éves teljesítményadatokat befolyásoló tényezők szöveges értékelése 7](#_Toc34757862)

[*2.2* A szolgáltatás teljesítményei és mennyiségi értékei 7](#_Toc34757863)

[*2.3* Foglalkozottak megoszlása 8](#_Toc34757864)

[3. A forgalomellátás minőségi bemutatása 8](#_Toc34757865)

[*3.1* Éves minőségi adatok, szöveges értékelés 8](#_Toc34757866)

[*3.2* A szolgáltatás részletes minőségi jellemzése 8](#_Toc34757867)

[3.2.1 Menetrendszerűség 9](#_Toc34757868)

[3.2.2 Baleseti statisztika 9](#_Toc34757869)

[3.2.3 Autóbusz állományadatok 9](#_Toc34757870)

[3.2.4 Akadálymentesítés, utas-panaszok, forgalmi ellenőrzések 10](#_Toc34757871)

[3.2.5 A menetrend engedélyeztetésének követelményei 11](#_Toc34757872)

[3.2.6 Utasforgalmi létesítmények, menetrendi útvonalak 11](#_Toc34757873)

[4. A forgalomellátás vagyoni-pénzügyi hatása, következményei, gazdálkodás 11](#_Toc34757874)

[*4.1* Szöveges értékelés, mutatók alakulása 11](#_Toc34757875)

[*4.2* Vagyoni-pénzügyi helyzet részletes bemutatása 12](#_Toc34757876)

[4.2.1 Személyszállítási bevétel 12](#_Toc34757877)

[4.2.2 Közszolgáltatási szerződés alapján fizetett költségtérítés 12](#_Toc34757878)

[4.2.3 Normatív támogatás 13](#_Toc34757879)

[4.2.4 Tulajdonos által adott bérkompenzáció 13](#_Toc34757880)

[4.2.5 Költségek 13](#_Toc34757881)

[4.2.6 Veszteségkiegyenlítés 14](#_Toc34757882)

[5. Egyéb témák 14](#_Toc34757883)

[5.1 Alvállalkozók, alvállalkozásba adás 14](#_Toc34757884)

[5.2 Minőségjavító intézkedések 14](#_Toc34757885)

[5.3 Nyilatkozatok 15](#_Toc34757886)

[5.4 Társaság érvényes autóbuszos személyszállító engedélyeinek másolata 15](#_Toc34757887)

# Vezetői összefoglaló, cégbemutatás

A VOLÁNBUSZ Zrt. (a továbbiakban: Társaság) 2019. október 1. napjától látja el Magyarország területén az autóbusszal végzett közforgalmú menetrendszerinti és egyéb személyszállítási feladatokat a korábbi Közlekedési Központok általános jogutódjaként.

A Társaság jelenlegi működésének jogszabályi alapját a személyszállítási szolgáltatásokról szóló 2012. évi XLI. törvény határozza meg. A Társaság országos szinten gondoskodik a megyeszékhelyek, a legfontosabb régiók és kirándulóközpontok napi, közvetlen és rendszeres kapcsolatáról egymással és a fővárossal, illetve a Társaság regionális és elővárosi járatai az ország egész területén biztosítják a mindennapos utazási, munkába és iskolába járási lehetőségeket, valamint a létfontosságú intézmények megközelítését a megyeszékhelyek és térségi központok felé. A társaság több szomszédos országba is közlekedtet nemzetközi járatokat.

Mindenütt, ahol erre igény mutatkozott, a Társaság, valamint jogelődjei – több évtizedes hagyományra alapozva – sikerrel vállalkoztak arra, hogy az önkormányzatok feladatkörébe tartozó helyi közforgalmú menetrend szerinti közlekedést az önkormányzatokkal megkötött közszolgáltatási szerződések alapján ellássák. A Társaság jelenleg 69 településben – melyek közül 17 megyei jogú város és 1 községben lát el helyi járati menetrend szerinti autóbusz-közlekedési feladatokat.

A Társaság a közösségi közlekedés mellett a tevékenységi profiljába illő egyéb szolgáltatásokat is kínál üzleti partnerei részére. Az egyéb szolgáltatások között számottevő arányt képvisel a szabadáras személyszállítás (szerződéses járat, különjárat), az üzemanyag-értékesítés, az egyéb anyag- és alkatrész értékesítés, illetve a külső megrendelők részére végzett járműjavítás.

A Társaság tevékenységeinek végzése során jó kapcsolatok kiépítésére törekszik az utasokkal, megrendelőkkel, önkormányzatokkal, felügyeleti szervekkel, hatóságokkal, és maradéktalanul eleget kíván tenni a tulajdonos és az irányító hatóságok elvárásainak. A tevékenységek ellátási kritériumai hosszabb távon a gazdaságosság fenntartásában és a minőség folyamatos javításában kerültek meghatározásra.

A Társaság a helyi közszolgáltatási tevékenység ellátása során az eredményes működésre, a közszolgáltatási szerződésekben foglalt kötelezettségek maradéktalan teljesítésére törekszik.

Mór Várossal a helyi személyszállítási feladatok ellátására megkötött közszolgáltatási szerződés 2020. december 31. napjáig érvényes.

# Forgalomellátás mennyiségi bemutatása

## Az éves teljesítményadatokat befolyásoló tényezők szöveges értékelése

Mór Város Önkormányzata által 2019. évben a megrendelt helyi személyszállítási futásteljesítmény 124.493 km volt.

A város menetrendjében 2019. évben nem történt menetrendi változtatás.

A futásteljesítmények elmúlt hét évi alakulását az alábbi diagram szemlélteti:

## A szolgáltatás teljesítményei és mennyiségi értékei

A szolgáltatás teljesítményei és mennyiségi értékei az alábbiak szerint alakultak a bázishoz viszonyítva:

|  |  |  |
| --- | --- | --- |
| **Megnevezés** | **2018.** | **2019.** |
| **Utasszám (ezer fő)** | 247,8 | 209,0 |
| **Utaskilométer (ekm)** | 929,6 | 784,1 |
| **Indított járatok száma (db)** | 10 193 | 10 207 |
| **Hasznos kilométer összesen (ekm)** | 117,6 | 117,5 |
| **Külszolgálati kilométer összesen (ekm)** | 124,7 | 124,5 |
| **Önkezelési kilométer összesen (ekm)** | 7,1 | 7,0 |
| **Férőhelykilométer (ekm)** | 11 164,4 | 11 642,6 |
| **Értékesített utazási igazolvány (db)** | 18 164,0 | 19 041,0 |

Az üzemeltett autóbuszok száma az alábbiak szerint alakult:

|  |  |  |
| --- | --- | --- |
| **Megnevezés** | **2018.** | **2019.** |
| *Üzemeltetett autóbuszok átlagos száma (db)* | 2 | 2 |
| **Ebből:** Szóló (db) | 2 | 2 |
| Csuklós (db) | 0 | 0 |

A menetrend lebonyolításához szükséges autóbuszok darabszáma (a fordák száma), a 2019. évi nyitó és záró darabszám:

|  |  |  |
| --- | --- | --- |
| **Menetrend lebonyolításához szükséges autóbuszok száma (db)** | | |
| **Megnevezés** | *nyitó (01.01.)* | *záró (12.31.)* |
| **Iskolai előadási napokon** | 2 | 2 |
| **Tanszünetben munkanapokon** | 2 | 2 |
| **Szabadnapokon** | 1 | 1 |
| **Munkaszüneti napokon** | 1 | 1 |

## Foglalkozottak megoszlása

Mór helyi járati közlekedésében foglalkoztatott autóbuszvezetők (számított) létszáma 4 fő.

1. **A forgalomellátás minőségi bemutatása**

## Éves minőségi adatok, szöveges értékelés

A VOLÁNBUSZ Zrt., valamint jogelődjei 2019. évben a működési folyamataikat az MSZ EN ISO 9001:2009, az MSZ EN ISO 14001:2005 illetve az MSZ EN ISO 50001:2012 szabványok követelményeinek megfelelően látták el. A jogelőd társaságoknál a minőségirányítási rendszerek a környezetvédelmi illetve energiairányítási szabványok bevezetésével integrált irányítási rendszerként működtek. A minőségirányítási rendszer kiterjedt a járművek, a személyzet és a szolgáltatás felügyeletére is.

## A szolgáltatás részletes minőségi jellemzése

A járművek karbantartása a minőségirányítási rendszerben szabályozott TMK előírások szerint valósult meg, a vizsgáztatások, a járműfelújítások a terveknek megfelelően történtek. Az autóbuszvezetők rendszeresen részt vesznek munka- és tűzvédelmi, műszaki, forgalmi, forgalombiztonsági és a minőségügyi ismereteket tartalmazó oktatásokon.

A minőségirányításon belül a vevői reklamációk kezelése kiemelt fontossággal történik. Valamennyi bejelentés (panaszlevél, panaszkönyvi bejegyzés, szóbeli panaszról készült feljegyzés) nyilvántartása a vonatkozó előírásoknak megfelelően történt.

### Menetrendszerűség

A közlekedtetett járatok számát, valamint azon belül a késett, illetve kimaradt járatok arányát az alábbi táblázat szemlélteti:

|  |  |  |
| --- | --- | --- |
| **Megnevezés** | **2018.** | **2019.** |
| **Közlekedtetett járatok száma (db)** | 10 193 | 10 207 |
| **Késéssel közlekedtetett járatok száma (db)** | 4 | 0 |
| **Késéssel közlekedtetett járatok aránya (%)** | 0,00% | 0,00% |
| **Kimaradt járatok száma (db)** | 4 | 7 |
| **Kimaradt járatok aránya (%)** | 0,02% | 0,069% |

### Baleseti statisztika

A helyi Közszolgáltatási Szerződés alá tartozó tevékenység végzése során egy esetben történt idegen hibás baleset, mely azonban személyi sérüléssel nem, csupán anyagi kárral járt.

A balesetek számának alakulását a 2018. és a 2019. években a következő táblázat tartalmazza.

|  |  |  |
| --- | --- | --- |
| **Megnevezés** | **2018.** | **2019.** |
| **Saját hibás balesetek összesen (db)** | 0 | 0 |
| **Ebből: könnyű sérüléssel járó** | 0 | 0 |
| **súlyos sérüléssel járó** | 0 | 0 |
| **halálos kimenetelű** | 0 | 0 |
| **anyagi kárral járó** | 0 | 0 |
| **Idegen hibás balesetek összesen (db)** | 0 | 1 |
| **Ebből: könnyű sérüléssel járó** | 0 | 0 |
| **súlyos sérüléssel járó** | 0 | 0 |
| **halálos kimenetelű** | 0 | 0 |
| **anyagi kárral járó** | 0 | 1 |

### Autóbusz állományadatok

Mór Város helyi személyszállítását egy Ikarus E-94 típusú, és egy alacsonypadlós és légkondicionáló berendezéssel rendelkező Volvo B7L/7000 típusú szóló autóbusz látja el.

A móri menetrend szerinti helyi személyszállítást ellátó 2 db autóbusz típusát illetve életkorát a 2019. december 31-i állapotnak megfelelően a következő diagram ábrázolja.

### Akadálymentesítés, utas-panaszok, forgalmi ellenőrzések

Mór területén a Vértes Áruház megállóhely a legforgalmasabb. Az itt található három peron kialakítása olyan, hogy azt a kerekes székkel közlekedők is könnyen igénybe tudják venni.

A 2015. évben átadott autóbusz-állomáson szintén áthaladnak a helyi járatot végző autóbuszok. Az autóbusz-állomás területe akadálymentesített.

Az utas-észrevételek, panaszok számát és jellegét az alábbi táblázat mutatja be:

|  |  |  |
| --- | --- | --- |
| **Megnevezés** | **2018.** | **2019.** |
| **Utaspanaszok összesen (db)** | 0 | 1 |
| **Ebből: járműre vonatkozó** | 0 | 0 |
| **járművezetőre vonatkozó** | 0 | 0 |
| **szolgáltatás minőségére vonatkozó** | 0 | 1 |
| **Ebből: jogos** | - | 1 |
| **nem jogos** | - | 0 |
| **részben jogos** | - | 0 |
| **nem eldönthető** | - | 0 |

A VOLÁNBUSZ Zrt. több közönségszolgálati csatornán (e-mail, személyes bejelentés lehetősége, panaszkönyv, levél stb.) fogadja az utasok, illetve a lakosság által tett javaslatokat, észrevételeket. 2019. évtől az utasok által tett észrevételek, illetve azok kivizsgálásának eredményei regisztrálásra kerülnek, így, ennek megfelelően feltüntettük az észrevételek besorolását is. (Jogos, nem jogos, részben jogos, nem eldönthető)

**A forgalmi ellenőrzések rendszere**

Mór Városban a 2018. és a 2019. év során az ellenőrzött járatok aránya az alábbiak szerint alakult:

|  |  |  |
| --- | --- | --- |
| **Megnevezés** | **2018.** | **2019.** |
| **Közlekedtetett járatok száma (db)** | 10 193 | 10 207 |
| **Ellenőrzött járatok száma (db)** | 101 | 246 |
| **Ellenőrzött járatok aránya (%)** | 0,99% | 2,41% |

Az ellenőri jelentések összetétele – azok jellege alapján – az alábbiak szerint alakult.

|  |  |  |
| --- | --- | --- |
| **Mór** | **2018.** | **2019.** |
| **Ellenőri jelentések összesen (db)** | 5 | 4 |
| **Ebből: menetjegyre vonatkozó** | 0 | 3 |
| **járművezető munkavégzésére vonatkozó** | 0 | 0 |
| **egyéb észrevételre vonatkozó** | 5 | 1 |

Az ellenőri jelentések száma csökkent, annak ellenére, hogy az ellenőrzések száma több mint kétszeresére növekedett. Az ellenőrzések megrendelése során elsősorban az utazási jogosultságok és a dohányzási tilalom betartására fordítottunk különös figyelmet, de a mentidők betartását is több alkalommal ellenőriztük.

* + 1. **A menetrend engedélyeztetésének követelményei**

Mór helyi közösségi közlekedésében 2019. évben menetrendi változtatás nem volt.

* + 1. **Utasforgalmi létesítmények, menetrendi útvonalak**

Mór Város helyi járati közlekedésének legfontosabb kiinduló illetve végállomása a Velegi út lakótelep. A járatok többsége érinti az autóbusz-állomást, ahol utasforgalmi létesítmény is található. Mór Város közösségi közlekedésének hálózatát – igazodva a város úthálózatának szerkezetéhez – leginkább hurkolt vonalak jellemzik. A járatok három kiemelt induló illetve végállomással rendelkeznek: Állami Gazdaság, Velegi út, Zimmermann Iskola. A város helyi közösségi közlekedése közvetlen eljutási lehetőséget biztosít egyes városrészekből az iparterületre illetve a városközpontban lévő hivatalokba, tanintézetekbe, kereskedelmi egységekbe.

# A forgalomellátás vagyoni-pénzügyi hatása, következményei, gazdálkodás

## Szöveges értékelés, mutatók alakulása

Móron 2019. évben – az előző évhez viszonyítva – 1.087 E Ft-tal csökkentek a személyszállítási bevételek. A futásteljesítmények szinte teljes egészében megegyeznek az előző évi futással. Menetrendi változtatás nem volt, és a közlekedési naptípusok megoszlása is hasonlóan alakult, mint a megelőző évben.

Az egy autóbuszra jutó futás fentiek miatt nem mutat eltérést, a személyszállítási bevételek csökkenése azonban a fajlagos bevételek 8,55 Ft/km összegű csökkenéséhez vezettek.

A fontosabb teljesítményi mutatók a következőként alakultak:

|  |  |  |
| --- | --- | --- |
| **Megnevezés** | **2018.** | **2019.** |
| **Bevétel/külszolgálati km (E Ft/km)** | 102,46 | 93,91 |
| **Külszolgálati km/átl. autóbusz darabszám (E km/db)** | 62,4 | 62,2 |

## Vagyoni-pénzügyi helyzet részletes bemutatása

### Személyszállítási bevétel

A bevételek jegyfajtánkénti alakulását az alábbi táblázat szemlélteti:

|  |  |  |  |  |
| --- | --- | --- | --- | --- |
| **Mór helyi autóbusz-közlekedés (E Ft)** | | | | |
| **Sor.** | **Megnevezés** | **2018. év tény** | **2019. év tény** | **Index (%)** |
|
|
| **a.** | **b.** | **c.** | **d.** | **e.** |
| 1. | Menetjegy | 2 394 | 2 745 | 114,67 |
| 2. | Általános bérlet | 3 215 | 2 261 | 70,34 |
| 3. | Tanuló/Nyugdíjas bérlet (3=4+5) | 4 798 | 4 317 | 89,98 |
| 4. | *Ebből: utas által fizetett* | *2 226* | 2 017 | 90,63 |
| 5. | *szociálpolitikai menetdíj-támogatás* | *2 572* | *2 300* | 89,42 |
| 6. | 65. év feletti szociálpolitikai menetdíj-támogatás | 2 372 | 2 367 | 99,82 |
| **7.** | **Menetdíj összesen (7=1+2+4)** | **7 835** | **7 024** | 89,65 |
| **8.** | **Szociálpolitikai menetdíj-támogatás összesen (8=5+6)** | **4 943** | **4 667** | **94,42** |
|
| 9. | Egyéb árbevétel | 0 | 0 | - |
| **10.** | **Mindösszesen (10=7+8+9)** | **12 778** | **11 691** | **91,49** |

Jelentősen csökkent az előző évhez viszonyítva a rendszeresen utazók, az általános bérletet vásárlók köre. A munkába járásra többnyire az ipari parki cégek szerződéses járatait veszik igénybe. Ezzel összefüggésben a menetjeggyel utazók száma növekedett, hiszen a munkába járáson kívüli egyéb utazásaik céljából már nem bérletet, hanem csak alkalmanként menetjegyet vásárolnak. Tovább csökkent a Tanuló/Nyugdíjas bérletet vásárlók száma is.

### Közszolgáltatási szerződés alapján fizetett költségtérítés

A Társaság a közszolgáltatási szerződés 5. sz. mellékletének megfelelően negyedévente veszteségtérítési igénybejelentőt küldött Mór Városi Önkormányzat számára.

A veszteségtérítési igénybejelentők tartalmát a következő táblázatban foglaltuk össze:

|  |  |  |  |
| --- | --- | --- | --- |
| **Mór negyedéves elszámolások** | **Futásteljesítmény (km)** | **Fajlagos díj (Ft/km)** | **Veszteségtérítés összege  (Ft)** |
| I. negyedév | 31 317,1 | 250 | 7 829 275 |
| II. negyedév | 30 971,8 | 250 | 7 742 950 |
| III. negyedév | 30 912,9 | 250 | 7 728 225 |
| IV. negyedév | 31 291,4 | 250 | 7 822 850 |
| Normatív támogatás | - | - | 1 461 000 |
| **Összesen:** |  |  | **29 662 300** |

### Normatív támogatás

Az Innovációs és Technológiai Minisztérium pályázati kiírást tett közzé „A települési önkormányzatok helyi közösségi közlekedésének támogatására”, mely alapján az Állam Mór Város helyi közösségi közlekedéséhez 1.461 ezer Ft vissza nem térítendő támogatást nyújtott.

### Tulajdonos által adott bérkompenzáció

2019. évben a minimálbér-emelésnek és a garantált bérminimum-emelésnek a Nemzeti Fejlesztési Minisztérium közvetlen vagy közvetett tulajdonosi joggyakorlása alá tartozó egyes többségi állami tulajdonú gazdasági társaságokra gyakorolt hatásairól, valamint a bérfejlesztéshez szükséges forrás biztosításáról szóló 1160/2017. (III. 22.) Korm. határozatban foglaltak szerint a Társaság (saját és leánytársaságai) bérfejlesztésének ellentételezésére **5.506 E Ft**-ot kapott a Mór helyi személyszállítás tekintetében a bérfejlesztés hatásának kompenzálására. A kapott támogatás 2019. évben az egyéb bevételek között elszámolásra került.

### Költségek

A 2018. évhez viszonyított mintegy 719 E Ft-os költségcsökkenést a következő tételek határozták meg:

*A közvetlen költségek 1.381 E Ft-os csökkenésében a következő tételeket emeljük ki:*

* Az üzemeltetés közvetlen személyi jellegű költsége 1.796 E Ft-tal növekedett. A Nemzeti Fejlesztési Minisztériumhoz tartozó állami tulajdonú társaságok munkavállalói számára egy hároméves bérmegállapodás biztosította a jövedelem-fejlesztését. A bérmegállapodás értelmében három év alatt 2017-2018-2019-ben összesen átlagosan 30 százalékos bérfejlesztést hajtottak végre. A bérfejlesztés a Közúti Közlekedési Alágazatban megkötött Kollektív Szerződésben megállapodottak szerint úgy került végrehajtásra, hogy 2017. évben 13%, 2018. évben 12%, majd 2019-ben további 5% mértékkel emelkedtek a bérek. Ennek ellentételezésére biztosított forrást a Kormány a 4.2.4. pontban részletezettek szerint.
* Az üzemeltetés közvetlen anyagköltsége, az üzemanyagköltségek és a közvetlen karbantartási költségek az előző évi szintnek megfelelően alakultak.
* A gördülő állomány finanszírozásának 2.920 E Ft-os csökkenése az autóbusz-állomány értékcsökkenésének változása miatt következett be.

*A forgalmi általános költségek 476 E Ft-tal, a társasági általános költségek 360 E Ft-tal növekedtek, mely a közvetett költségek 679 E Ft-os növekedéséhez vezetett.*

### Veszteségkiegyenlítés

A bevételekkel nem fedezett indokolt költségek elszámolását a *Mellékletben* mutatjuk be, figyelemmel az Európai Parlament és az Európai Tanács 2009. december 3-án hatályba lépett, a vasúti és közúti személyszállítási közszolgáltatásról, valamint az 1191/69/EGK tanácsi rendelet hatályon kívül helyezéséről szóló 1370/2007/EK rendeletében meghatározott elveire:

A 2015. évben bevezetett menetrendbővítés („1D” vonal nyitása, valamint az Autóbusz-állomás áthelyezése) 2019. évben a teljes évet figyelembe véve jelentkezett, mely 10.484 km többletteljesítményt okozott, melynek költsége 4.618 E Ft. Ebből a szerződés szerint 250 Ft/km díjjal kifizetett az Önkormányzat 2.621 E Ft-ot.

Az elszámolás során a többletteljesítmény miatt még megtérítendő összeg 1.997 E Ft, továbbá figyelembe véve a menetdíj bevételek csökkenését és a költségek növekedését, a nullszaldós működéshez szükséges további önkormányzati támogatási igénye Társaságunknak 2.984 E Ft.

Az Önkormányzat által **megtérítendő** teljes összeg **4.981 E Ft**.

A Társaság jogelődje, a KNYKK Zrt. Mór Városi Önkormányzat részére 2019. évben 1.498.951 Ft iparűzési adót fizetett.

**Társaságunk a Közszolgáltatási szerződésben foglalt elszámolási kötelezettségének a jelen beszámoló megküldésével tesz eleget. Kérjük, hogy az értékelést a következő testületi ülésen napirendre tűzni és érdemben tárgyalni, valamint arról határozatot hozni szíveskedjenek.**

# Egyéb témák

## 5.1 Alvállalkozók, alvállalkozásba adás

A Társaság Mór Város helyi közlekedésében 2019. évben alvállalkozót nem foglalkoztatott.


## 5.2 Minőségjavító intézkedések

A szolgáltatás színvonalának növelése érdekében társaságunk folyamatosan fejleszti utastájékoztató rendszerét. Autóbuszaink fel vannak szerelve a legkorszerűbb GPS alapú járműkövető és helymeghatározó berendezésekkel, valamint elektromos viszonylatjelző készülékekkel.

## 5.3 Nyilatkozatok

Nyilatkozunk, hogy a VOLÁNBUSZ Zrt. a Közszolgáltatási Szerződésben foglalt kötelezettségeinek eleget tett.

## 5.4 Társaság érvényes autóbuszos személyszállító engedélyeinek másolata



*Melléklet*

***Bevételekkel nem fedezett indokolt költségek elszámolása***

|  |  |  |  |
| --- | --- | --- | --- |
|  | **Megnevezés (Mór)** | **2018. év (e Ft)** | **2019. év  (e Ft)** |
| *1.* | *Menetdíj bevétel* | *7 835* | *7 024* |
| *2.* | *Szociálpolitikai menetdíj-támogatás* | *4 943* | *4 667* |
| *3.* | *Önkormányzati támogatás* | *28 957* | *29 662* |
| *4.* | *BKSZ kompenzáció* | *0* | *0* |
| *5.* | *Pótdíj bevétel* | *0* | *8* |
| *6.* | *Egyéb közlekedési bevételek* | *7 505* | *8 527* |
| *6.1* | *ebből normatív vagy költségvetési támogatás* | *1 474* | *1 461* |
| *6.3* | *ebből bérkompenzációs támogatás* | *4 176* | *5 506* |
| **7.** | **Közlekedési bevétel (7=1+2+3+4+5+6)** | **49 240** | **49 888** |
| *8.* | *Bérköltség* | *11 179* | *12 759* |
| *9.* | *Bérjárulékok* | *2 605* | *2 902* |
| *10.* | *Béren kívüli juttatások költsége* | *1 649* | *1 568* |
| ***11.*** | ***Üzemeltetés közvetlen személyi jellegű költsége (11=8+9+10)*** | ***15 433*** | ***17 228*** |
| *12.* | *Üzemanyag\*\*\** | *12 425* | *12 749* |
| *13.* | *Kenőanyag\*\*\** | *0* | *0* |
| *14.* | *Motorolaj\*\*\** | *212* | *240* |
| *15.* | *Gumiköltség* | *459* | *390* |
| *16.* | *Egyéb anyagköltség* | *17* | *20* |
| **17.** | **Üzemeltetés egyéb anyagköltsége (17=13+14+15+16)** | **688** | **650** |
| ***18.*** | ***Üzemeltetés közvetlen anyagköltsége (18=12+17)*** | ***13 113*** | ***13 399*** |
| *19.* | *KGFB* | *244* | *275* |
| *20.* | *Utasbiztosítás* | *10* | *11* |
| *21.* | *Gépjármű vizsgáztatás* | *0* | *65* |
| *22.* | *Vagyonvédelmi szolgáltatás* | *40* | *51* |
| *23.* | *Innovációs járulék* | *26* | *119* |
| *24.* | *Formaruha, munkaruha, védőruha* | *272* | *334* |
| *25.* | *Egyéb* | *1 138* | *704* |
| ***26.*** | ***Üzemeltetés egyéb közvetlen költsége (26=19+20+21+22+23+24+25)*** | ***1 731*** | ***1 558*** |
| **27.** | **Üzemeltetés összes közvetlen költsége (27=11+18+26)** | **30 276** | **32 185** |
| *28.* | *Karbantartás közvetlen anyag, anyagjellegű és egyéb költsége* | *6 361* | *6 214* |
| *29.* | *Karbantartás közvetlen személyi jellegű költsége* | *7 181* | *7 115* |
| *30.* | *Harmadik fél által végzett karbantartás* | *245* | *133* |
| **31.** | ***Közvetlen karbantartási költség (31=28+29+30)*** | **13 787** | **13 462** |
| *32.* | *Autópálya matrica költsége* | *0* | *0* |
|  | **Megnevezés (Mór)** | **2018. év (e Ft)** | **2019. év  (e Ft)** |
| *33.* | *Pályaudvar üzemeltetési költségei* | *0* | *0* |
| *34.* | *Pályaudvar használati díj* | *0* | *0* |
| ***35.*** | ***Infrastruktúra használat költsége (35=32+33+34)*** | ***0*** | ***0*** |
| *36.* | *Gördülő állomány értékcsökkenése* | *3 086* | *166* |
| *37.* | *Gördülő állomány egyéb finanszírozási költségei* | *0* | *0* |
| *38.* | *Egyéb eszköz értékcsökkenése* | *129* | *84* |
| ***39.*** | ***Eszközpótlás/finanszírozás (39=36+37+38)*** | ***3 215*** | ***250*** |
| ***40.*** | ***Alvállalkozásba kiadott személyszállítási tevékenység költsége*** | *0* | *0* |
| **41.** | **Közvetlen költségek összesen (41=27+31+35+39+40)** | **47 279** | **45 898** |
| *42.* | *Forgalomvezetés* | *393* | *396* |
| *43.* | *Operatív forgalomirányítás* | *1 524* | *1 991* |
| *44.* | *Utastájékoztatás* | *2 375* | *1 958* |
| *45.* | *Értékesítés* | *269* | *490* |
| *46.* | *Elszámoltatás* | *705* | *711* |
| *47.* | *Forgalomellenőrzés* | *196* | *351* |
| *48.* | *Menetrendkészítés* | *123* | *148* |
| *49.* | *Egyéb* | *0* | *15* |
| **50.** | **Forgalmi általános költségek (50=42+43+44+45+46+47+48+49)** | **5 585** | **6 060** |
| *51.* | *Üzemvezetés* | *907* | *641* |
| *52.* | *Operatív üzemirányítás* | *22* | *34* |
| *53.* | *Anyagbeszerzés, raktározás* | *779* | *877* |
| *54.* | *Egyéb* | *0* | *0* |
| **55.** | **Műszaki általános költségek (55=51+52+53+54)** | **1 708** | **1 551** |
| **56.** | **Társasági általános költségek** | **967** | **1 327** |
| **57.** | **Közvetett költségek összesen (57=50+55+56)** | **8 260** | **8 939** |
| **58.** | **Üzemi ráfordítások összesen (58=41+57)** | **55 538** | **54 837** |
| **59.** | **Üzemi eredmény (59=7-58)** | **-6 298** | **-4 949** |
| *60.* | *Pénzügyi műveletek eredménye* | *-16* | *-32* |
| *61.* | *Rendelet szerint nem érvényesíthető bevétel* | *0* | *0* |
| **62.** | **EREDMÉNY (62=59+60+61)** | **-6 314** | **-4 981** |
| **63.** | **Többlet teljesítmény miatti költségtérítési igény** | **2 156** | **1 997** |
| **64.** | **Nullszaldós működéshez szükséges további önkormányzati támogatás** | **4 158** | **2 984** |
| **65.** | **Önkormányzati támogatási igény összesen:** |  | **4 981** |